Mazurek, Milan, poslanec NR SR (2022-09-28):
Boli tu také otázky, dámy a páni, že či je teda to OĽANO sekta, či je to normálna, regulérna politická strana, hnutie, ktorému záleží na tom, aby spravovalo štát, alebo je to zoskupenie hlasovacích zariadení, biorobotov, proste nazvime ich akokoľvek, a po dnešnom výstupe šéfa toho kultu, neviem, jak sa hovorí šéfovi kultu proste, šéfovi sekty, je úplne každému zmýšľajúcemu človeku na Slovensku zrejmé, že OĽANO nie je politická strana. Je to kult, je to sekta. Človek, ktorý tú sektu vedie, prišiel, natrieskal nezmysly, poľutoval sa, všetkým na Slovensku povedal, že nechápu jeho genialitu, jeho fantastické nápady a myšlienky, ktoré mali za úlohu spasiť Slovensko, ale len preto, že občania Slovenskej republiky nechceli poslúchať, no a ešteže tu bol ten Sulík, tak len preto to nemohlo vyjsť a len preto sme tu ešte nemohli žiť v úplnom raji na zemi. No a potom prikázal: „Bioroboti, vstaňte a odíďte preč!“ A čo urobili bioroboti? Vstali a odišli preč. Normálne na slovo. Keby som mal takto dobre vychovaného psa, tak som šťastný majiteľ. Ale to sú poslanci Igora Matoviča, vážené dámy, vážení páni a občania Slovenskej republiky. Drahí ľudia, ktorí toto sledujete, ktorí ste to videli, ktorí to počúvate, vy ste šťastní, že toto 0rozhoduje o vašich životoch? Vy ste šťastní, že títo ľudia sú najväčší poslanecký klub? Že takto luskne prstom človek (rečník luskol prstom), ktorého považujem za duševne nevyrovnaného, za regulárneho blázna, a oni sa zdvihnú a utečú preč. Keby im prikázal, urobte všetci stojku, tak sa tu snažia všetci preklopiť na hlavu. To je neuveriteľné, to je taká úbohosť. Ešte keď si vezmete Ústavu Slovenskej republiky, kde sa píše, že parlament je podriadený vláde. Ako môže byť parlament podriadený vláde, keď tu príde minister a povie: „Poslanci, šup na nohy a von!“ a všetci sa postavia a odídu preč? To je neuveriteľná dehonestácia Slovenskej republiky. A teraz si povedzme, chceme, aby tento líder sekty, tento, podľa môjho názoru regulérny narušený blázon naďalej zastával pozíciu ministra financií, a chceme, aby toto jeho stádo biorobotov bolo hlavne zodpovedné za to, aké zákony budú v tomto pléne prechádzať? Čo sa rozhodne, čo sa prijme, čo sa zamietne? Jednoduchá odpoveď, každý zmýšľajúci človek asi uzná, že Igor Matovič nemá na pozícii ministra financií čo robiť. Nemá robiť de facto nič na pozícii poslanca. Mal by čo robiť na pozícii pacienta nejakého liečebného ústavu, ale to už musíme nechať na odborníkov, na ľudí, ktorí sa dlhodobo pracovne aj vzdelaním venujú duševnému zdraviu, ktorí sa venujú bláznom, psychopatom a nebezpečným gaunerom, čo všetko podľa môjho názoru, opakujem, podľa môjho názoru na Igora Matoviča dokonale zapadá. No ale teda povedzme si, aby sme si to zhrnuli, po viac ako dvoch rokoch vyčítania tohto človeka, čo Igor Matovič na Slovensku dokázal a prečo je nepochybné, že musí byť odvolaný. A že každý, komu záleží na budúcnosti Slovenskej republiky, bude hlasovať za odvolanie tohto nepríčetného blázna. Nebudem sa baviť teda o tom, že tu máme vládu Eduarda Hegera, hej, nie som naivný, nie som ani zo sekty, nie som ani biorobot. Eduard Heger je biely kôň. To, že tu prišiel, dal si tu ten tabletík, to, že všetko pekne prečítal ako žiačik na základnej škole, toto bolo krásne. Niekomu to môže byť aj ľúto, keď to takto vidí trpieť, ale my ostatní, ktorí vidíme, čo je reálne v pozadí a kto hýbe Eduardom Hegerom, kto ťahá za nitky, chápeme, že bez Igora Matoviča Eduard Heger reálne neurobí nič. Veď ste to videli. On tu povedal: „Von!“ a neodišli len poslanci, odišli aj ministri, aj Heger. Chápete, minister financií povedal von a premiér sa postavil a odišiel? Tak ako, o akej vláde Eduarda Hegera chceme hovoriť? Teda bavíme sa tu o kontunál... kontinuálnej vláde Igora Matoviča s tým, že tu bola urobená malá kozmetická zmena. Malá kozmetická zmena, ktorá ale neznamenala nič preto, akým spôsobom sa Slovenská republika ďalej uberá. Igor Matovič dokázal Slovenskú republiku spľundrovať ako nikto iný predtým v minulosti. Dokázal urobiť ďaleko väčší dlh než mnohé predchádzajúce vlády dokopy. Dokázal rozhádzať neuveriteľné miliardy na veci, ktoré nielenže Slovensku nepomohli, oni mu situáciu pohoršili. Prikázal na dva roky na tento národ, zaviedol na tento národ opatrenia a spolu so SaS-kou, to treba hovoriť otvorene a nahlas, nie s všetkými, hej, niektoré také lahôdky, že úplne z dielne nepríčetných bláznov ako lotéria, áno, to ste nepodporili, ale väčšinu tých svinstiev, ktoré ste sami kritizovali, ste buď podporili, alebo umožnili ste im, aby tieto svinská boli zavedené do praxe. Dva roky tu Igor Matovič terorizoval národ. Dva roky tu neumožňoval malým deťom ísť do škôlky, ak sa ich rodičia neotestovali. Dva roky tu šikanoval ľudí a uberal im ľudské práva a zdevastoval ústavu. Dva roky sa tu v skrátených legislatívnych konaniach menila ústava podľa potreby ktoréhokoľvek z politikov. Dávali sa tu prílepky, zmeny v skrátenom legislatívnom konaní uprostred núdzového stavu. Prílepkom k zákonu sa menila Ústava Slovenskej republiky. To, čo sa dialo na Slovensku, by si nikto nevedel ani len predstaviť. Neskutočným spôsobom zdevastovali národ, zdevastovali legislatívny proces, zdevastovali verejné financie a ublížili obyčajným ľuďom. Zničili strednú triedu, zadlžili národ, spôsobili obrovské množstvo krachov slovenských podnikov, zničili rodiny a vyhnali obrovské množstvo ľudí do zahraničia. Ľudí, ktorí povedali: „Tu sa skrátka nedá žiť. Pod týmto bláznom sa nedá na Slovensku fungovať. Tento národ mi zakazuje podnikať. Tento národ mi zakazuje študovať, táto vláda mi ubližuje.“ Ale nie je to chyba ľudí. Ľudia verili, že Igor Matovič bude robiť veci alebo aspoň sa pokúsi zaviesť veci, ktoré sľuboval občanom pred voľbami do praxe, ale nezaviedol nič. Kde je tá legendárna zodpovednosť politikov? Tuším Jožo Pročko o nej rozprával ešte minulý rok v apríli, že načo to tu predkladáte, my už na tom pracujeme. No Jožko sa zdvihol, odišiel, takže nám asi nepovie, ako na tom pracujú. Ale kde sú tie legendárne veci, o ktorých Igor Matovič hovoril? Nezaviedli do praxe nič, nesplnili z programu nič. Urobili si zo štátu eldorádo. Kde by si niekto vedel predstaviť, že tí tzv. protikorupční bojovníci by za iných okolností tlieskali domu, že premiér dá svojmu kamarátovi bez verejnej súťaže v núdzovom stave len tak zákazku za 40 mil. A nie nejakú náročnú zákazku, ale len priekupníka. Tu máš, ty môj kamarát, o ktorom tu verejne klamal, že ho nepozná, pritom je to riaditeľ školy, kde chodia jeho dcéry. Také hlúpe klamstvo na úrovni malého dieťaťa. Tu máš 40 mil., nakúp testy a potom ich predaj štátu. Už primitívnejšia zlodejina ani v tomto štáte nemôže existovať. Očividnejšia zlodejina v tomto štáte nemôže existovať. A Igor Matovič takýmto spôsobom pristupoval k štátu neustále. Tu sa v núdzovom stave bez verejného obstarávania rozdávali také zákazky, že to až nie je mysliteľné, že to až nie je mysliteľné, koľko mld. eur sa tu minulo bez toho, aby tu prebehla normálna, riadna súťaž. Tu sa urobilo zo štátu eldorádo priamo pod vedením Igora Matoviča. A keď potom tento človek ktorý povedal, že on financiám nerozumie, že ukradol titul, že jeho žena mu musí riadiť bankové konto, lebo je sprostý na to, aby riadil svoje vlastné peniaze, a musí prísť za ženou a povedať jej: „Počuj, Paulínka, vyber mi tisícovku, aby som mohol fungovať,“ tak si povedal, že no už keď musím odísť z tej pozície premiéra, už keď ma ten Sulík takto dotlačil, no tak budem minister financií, veď prečo by nie. Kde inde by sme si jeho genialitu aj vedeli predstaviť? Chápete, tí ľudia nemajú zábrany. A jasné že bioroboti to odhlasovali. Jasné, Igor, veď ty si svätý. Ty keby si chcel byť, aj kľudne trinásť ministerstiev naraz riadiť, tak my ti to odhlasujeme, lebo ty máš na to dostatočnú mozgovú kapacitu a dostatočný talent. Lenže my ostatní, ktorým záleží na tom, aby sa Slovenská republika pohla dopredu, aby ten štát normálne fungoval a aby občania Slovenskej republiky videli normálny potenciál pre prosperujúcu budúcnosť, preto predsa nemôžeme s týmto súhlasiť a nemôžeme takýmto spôsobom pristupovať k štátu. Dva roky Igor Matovič terorizoval štát, dva roky ubližoval ľuďom, dva roky tuto bral až na samé dno, až do stavu, kedy samotný ten predseda vlády, ktorý sa na jeho povel, na jeho lusknutie prstu pobral a odišiel zo sály preč, priznal priamo, priamo do svetových médií, že Slovensko sa blíži ku krachu, že nevieme, čo máme robiť, že sme zúfalí, že musíme žobrať Brusel o peniaze, lebo sa nevedia odhodlať k ničomu. Dva roky vlády Igora Matoviča skrátka stačilo, stačilo a je nevyhnutné, aby sme urobili ten zásadný krok. Nikdy počas celého tohto volebného obdobia tu nebola tak vysoká šanca pre to, aby sme sa tohto nepríčetného blázna mohli zbaviť. Dnes je to tu, je to tu a ja to poviem na rovinu, aj napriek tomu, že sú tu poslanci, ktorí chodia okolo horúcej kaše, nechcú to povedať, čakajú na to, že trafené husi zagágajú, ako tu bolo povedané, ale je to o troch poslancoch. Všetci to dobre vieme. Traja poslanci dnes rozhodujú o tom, či Igor Matovič bude, alebo nebude odvolaný. Už si dal faktickú poznámku. Taraba a Kuffovci, sú to traja ľudia, ktorí sa už vyjadrili, že teda nepodporia odvolanie Igora Matoviča, lebo oni nechcú návrat liberálov do vlády. Ja, keďže ma už urážajú tieto detinské reči materskej škôlky priamo v Národnej rade, ja vám to poviem normálne na rovinu, lebo nemyslite si, že Taraba je hlupák, on to vie veľmi dobre, Sulík sa do žiadnej vlády nevráti. A ešte jedna novinka, Sulík sa nechce do vlády vrátiť! On musí verejne hovoriť, že dá ponuku na rokovanie a že oni sa budú chcieť vrátiť, lebo mu záleží na tom, aby jeho povesť v tých liberálnych médiách, ktoré mne sú síce ukradnuté, ale im na tom mimoriadne záleží, nebola že je to len rozbíjač vlády, deštruktívny element, on je ten konštruktívny, on to musí hovoriť, on to musí hovoriť kvôli svojim voličom, ale sám to nechce, nepovie vám to na rovinu, ale jasné, že sa nechce vrátiť ku vláde k Matovičovi, ktorý bude riadiť najsilnejší poslanecký klub priamo tu v Národnej rade. Ktorý normálny človek by toto chcel? Môžete si o Sulíkovi myslieť čokoľvek, ja s nimi nesúhlasím v 90 % veciach, ktoré tú dávajú. Majú absolútne iné politické videnie sveta, sú na totálne inom hodnotovom brehu. Môžeme považovať Sulíka za liberála, za zvráteného, za uleteného, ale IQ 50 snáď nemá. Nechce sa vrátiť do tej vlády. A sú tu také tie lastovičky z toho klubu, ktoré to povedali na rovinu jak tá Cigániková, no nechceme sa vrátiť do tej vlády, veď kto by sa chcel naspäť spojiť s Matovičom. Veď to by nebol normálny človek, veď toto sa, uznajme si všetci, nikto by sa tam nechcel vrátiť. Oni vedia dobre, že sa do tej vlády nevrátia, len to musia hovoriť. A Igor Matovič, v tej chladnokrvnej vypočítavosti, lebo on tak ako je psychopat, tak je aj nebezpečný a tak vie robiť tieto politické ťahy. On, samozrejme, povedal, že on chladnokrvne to akceptuje a on nechá tú SAS-ku, nech sa vrátia, a on bude konštruktívny politický partner. Ako, prepáčte, ale buď musíte mať lobotómiu, alebo mať, byť, sa teraz prebudiť po dva a pol roka z kómy, aby ste si mysleli, že toto reálne môže nastať. Päť minúť, päť minút mu dávam po jeho odvolaní, kým bude konštruktívny, až kým mu nezačne prepínať, tak ako sme klasicky všetci zvyknutí, a nepovalí to tu kompletne. A čo my chceme ako opozícia? No predsa aby táto vláda nefungovala a aby táto vláda padla, aby sa rozsypala na kusy, aby tie predčasné voľby mohli nastať. Ale my nechceme o tých predčasných voľbách len hovoriť, ako tarabovci a potom hlasovať za vládne návrhy, ako to bolo minulý týždeň, kedy dva zásadné vládne návrhy prešli len vďaka ich hlasom, ako to tu bolo povedané, všetci vo SMER-e, v Republike, v ĽSNS aj v HLAS-e boli totálne sprostí, nepochopili tie návrhy, len Taraba a Kuffovci pochopili ich dobrotu, ktorá z nich išla a vďaka ním prešla. A takisto je to taj teraz, že my nielenže o tých predčasných parlamentných voľbách hovoríme, ale aj reálne ich chceme docieliť. A chceme ich docieliť predovšetkým tým, že budeme robiť všetky kroky vedúce k tomu, aby sa táto vláda konečne rozsypala. My v hnutí REPUBLIKA sa predčasných parlamentných volieb nebojíme. Hovorím to úplne na rovinu, hovorím to jasne a kedykoľvek budeme hlasovať, tak jako sme podporili v prvom čítaní ten návrh na to, aby predčasné parlamentné voľby mohli byť realitou. A budem dúfať, chcem, aby to podporila aj SaS-ka, lebo však je zrejmé, že oni teraz asi predčasné parlamentné voľby chcú ešte predtým, než Dzurinda vytvorí svoj nový projekt, ešte predtým, než PS-ko sa zoskupí nejakým silnejším spôsobom. Teraz im to vyhovuje najviac, určite sa nechcú vrátiť do vlády, kde ich bude Matovič šikanovať od rána do večera. To, to proste nie je mysliteľné. A preto je potrebné si to povedať úplne na rovinu. Dnes je to o troch poslancoch, o troch poslancoch, ktorí môžu rozhodnúť o tom, že teror Igora Matoviča skončí a že budeme bližšie k predčasným parlamentným voľbám. Rozprávky o tom, že SaS-ka sa vráti do vlády, normálne takto (rečník luskol prstom) lusknutím prstu a Matovič bude teda super, sú len výhovorkou preto, aby niekto, kto je už dohodnutý s touto vládou, mohol ľuďom ozrejmovať jeho vlastné údajné hypotetické science fiction dôvody, prečo teda po tom, čo dvakrát, to si zdôrazníme, po tom, čo dvakrát hlasoval za odvolanie Matoviča, už to na tretíkrát urobiť nemôže, lebo teraz už k tomu aj reálne môže dôjsť. Viete, vtedy to nemohlo nastať a teraz už k tomu môže dôjsť. Čiže oni budú ľuďom hovoriť, viete, tá opozícia je mimo, ona to nechápe, lebo to je, REPUBLIKA to nevie, SMER to nevie, ĽSNS to nevie, dokonca ani HLAS to nevie, SaS-ka to nevie. My traja to vieme, my sme proste obdarení obrovským darom osvietenia a vďaka tomu chápeme, že SaS-ka sa nemôže vrátiť do vlády, a budú ľuďom rozprávať túto historku len preto, lebo vedia, že predčasné parlamentné voľby nie sú niečo, čo by reálne chceli. To je prostý fakt. Ja vám to tu hovorím, pretože to takto je a kto reálne si myslí alebo predpokladá, že tá celá opozícia je padnutá na hlavu, len traja, ktorí predtým dvakrát za Matovičove hlasovanie... odvolanie hlasovali, to zrazu urobiť nemôžu, len títo to pochopili, len týmto je to zrazu jasné. Tak ako prepáčte, ale nebuďme takto naivní. Čiže zhoďme zo stola tieto rozprávky pre malé deti, zhoďme zo stola tieto kecy pre škôlkarov, je tu plénum, je tu pár poslancov, nie je tu žiaden poslanec OĽANO, žiaden minister. Jediní traja poslanci, ktorí v tomto pléne obhajujú zotrvanie Igora Matoviča vo vláde (povedané so smiechom), sa volajú Tomáš Taraba, Štefan Kuffa, Filip Kuffa. To sú fakty, oni to tu jediní obhajujú. Čepček mi povedal, že tiež nebude hlasovať za jeho odvolanie. Stančíka už upratali, robil bordel, tak už je štátny tajomník. Gratulujem mu. Je síce o trochu mladší ako ja, ale tak kope vysoko, má talent, rozhodne nie je o čom pochybovať. Budú mať namiesto neho nejakéko Čecha alebo nejakého iného biorobota. Možno Čepčekovi ponúknu, uvidíme, pozíciu štátneho tajomníka na ministerstve školstva a donesú ďalšieho OĽANO biorobota a takto si to pekne Igor upratá a s tými tarabovcami sa dohodne a budú vládnuť dva roky ďalej. A predčasné voľby, to budeme kričať tu, predčasné voľby, a tu vám zahlasujeme za návrhy. To bude úplne nádherné. Čiže hnutie REPUBLIKA má jasný postoj. Jednoznačne sme za to, aby Igor Matovič skončil. Jednoznačne sme za to, aby boli predčasné voľby. Chápeme na rozdiel od klamárov, že toto je cesta k tomu, aby sme to mohli dosiahnuť. Chápeme, že reči o tom, že SaS-ka sa vráti do vlády, sú reči malé naivné deti, ktoré nikdy nebudú v praxi uskutočniteľné, a preto rovnako ako moji kolegovia, zahlasujem za to, aby Igor Matovič bol odvolaný aj napriek tomu, že mám obrovských, možno milión výhrad voči poslancom SaS. Určite s pánom Benčíkom nie sme nejakí kamaráti, ale je pochopiteľné, že keď raz mi záleží na Slovensku, a mám svoje dôvody, prečo by podľa môjho názoru Igor Matovič nemal byť minister, a že som tu tieto dôvody jasne ozrejmil, tak musím hlasovať za jeho odvolanie. Žiadne B, C, D alebo neviem čo, ešte aké I, neexistuje. Ďakujem veľmi pekne.